Sleepy Moon II Premium Giclee Print by Andi Metz at Art.co.uk
Home / Shop / Andi Metz / Item# 35152826240AAndi Metz5825663 Nuwe gratis Samsung L700 Afgelaai, programme, speletjies, sagteware, musiek, APK, navigasie
Nuwe gratis Programme vir Samsung L700 Grondwethof sê oor Gauteng se skooltoelatingsbeleid | Maroela Media
Grondwethof sê oor Gauteng se skooltoelatingsbeleid
Die Federasie van Beheerliggame van Suid-Afrikaanse Skole (Fedsas) se appèl, teen ŉ uitspraak van die appèlhof, is vanoggend deur die grondwethof van die hand gewys.
Hierdie uitspraak is die uiteinde van ŉ regsgeding wat reeds in 2013 deur Fedsas begin is oor die geldigheid van die Gauteng-onderwysdepartement se omstrede toelatingsregulasies vir openbare skole.
Volgens dr. Jaco Deacon, adjunkhoof van Fedsas, beteken die grondwethof se uitspraak dat die provinsiale onderwyshoof, Edward Mosuwe, kan besluit wanneer ŉ skool in Gauteng finaal vol is. “Dit beteken byvoorbeeld ŉ enkelmedium Afrikaanse skool kan plek hê en die onderwyshoof kan besluit om die oop plek te gebruik. Die onderwyshoof gaan spreek dan die beheerliggaam van die skool en hulle moet tot ŉ vergelyk probeer kom. As hulle nie tot ŉ vergelyk kan kom nie, het die onderwyshoof die finale sê.”
Volgens Deacon kan die onderwyshoof egter nie die skool se toelatingsbeleid ignoreer nie. “Indien die onderwyshoof die finale besluit moet neem, kom dit op ŉ administratiewe besluit neer en moet die besluit regmatig, redelik en prosedureel billik wees. Die onderwyshoof kan dus nie net maak wat hy wil nie.”
Deacon het gesê hoewel hulle teleurgesteld is omdat die uitspraak nie in hul guns was nie, is die hof se uitspraak oor die omstrede 5 km-radius-reël positief. “Die reël het bepaal kinders kan slegs na ŉ skool gaan wat 5 km van hul ouers se werk- of woonadres is. Dit sou byvoorbeeld tot nadeel wees van enkelgeslagskole soos Affies. Die hof het gesê dit is nie prakties nie. Die LUR het nou wel die mag om voedingsareas te bepaal en het 12 maande vir oorlegpleging met belanghebbendes om die nuwe voedingsareas te bepaal.”
Deacon het gesê die uitspraak het minstens ook duidelikheid verskaf. “Die voedingsareas-kwessie was vir ons ŉ groot kopseer en daarom is dit ŉ verligting. Die voortdurende kopstampery oor wanneer ŉ skool vol is, is nou ook verby, aangesien die onderwyshoof die finale sê het. Hoewel dit nie heeltemal is wat ons wou hê nie, gee dit duidelikheid en is daar ŉ raamwerk om mee te werk.”
FEDSAS Gauteng skooltoelatingsbeleid
Man glo met meer as R2 m.-kokaïen betrap by OR Tambo
Orkney-moord: Uitgebrande wrak gevind, man vas
Daar gaan die vryheid van assosiasie by die agterdeur uit.Stadig aan sal die skole gerysmier word met nie Afrikaans sprekende leerlinge en dan word alles maar in engels aangebied. Kry vir jou FW en Kie.
Lesufi is gevaarliker as Kitchener, Milner en al die ou Engelse imperialiste. Verloor ons ons skole, dan bly daar niks oor vir ons in SA nie. Om private skole te begin verswak ons: ons hulpbronne is nie onbeperk nie en die fasiliteite gaan aanvanklik minderwaardig wees teenoor wat ons nou het.
Jip. Opgeboude skole gaan soos universiteite verengels en dan afgebreek word. Net een oplossing en dis tax weerhou. Ons dwing selfbeskikking af. Net een probleem
Daar is te min regte Afrikaners oor en te veel DA dwase
Uitspraak deur die gerekende Adjunkhoofregter Dikgang Moseneke (sien Willie Spies se Facebook-blad) en eenparig met kollegas.
Die beginsel van sentrale inmenging in wat Fedsas as gemeenskapsbesit sien, is nou in die hoogste hof as regsbeginsel gevestig. Die openbare skole behoort aan die staat, en die staat gaan bepaal wat daar aangaan. In moderne Suid-Afrikaans: “Eish. Die hofroete, hy’s stukkend”.
As ek dit reg verstaan kan die hordes taxi’s wat kinders kilometers aanry na skole buite hulle gebied ook nou stop en as dit so is dink ek die plan het dalk meriete.
Die Grondwethof sal nie teen die regering van die dag uitspraak lewer nie, meriete tel nie. Onthou Renate Barnard saak. Wies brood mens eet, wies woord mens spreek!!
Eie onderwys, eie taal, eie kultuur ens. Dan dink die DA Zuma is ‘n grap! Die eintlike joker was ou FW en sy trawante met hul wigte en teenwigte.
Wat is die definisie van openbare skole
Dit sluit die model C skole in waarvoor baie mense in 1992 JA gestem het. Dit beteken dat al die borge, projekte, skenkings en skoolfondse wat gebruik word om extra onderwysers en klasse te bou nou gebruik kan word om die staat se tekorte aan te vul. Die ANC het vergeet om skole te bou in Gauteng. Daar is tans meer as 50 kinders in ‘n klas in die ANC skole. Om hul foute weg te steek moet die model C skole nou hul leerlinge aanvaar.
Ja De Klerk het ons verkoop. Hy was te besig om ander man se vrou afterokkel dat hy nie aan al die implikasies kon dink nie. Lands verraaier.
Wat my verbaas is dat die meeste Afrikaners deesdae so christelik liberaal geword het. Die meeste ondersteun willens en wetens kulturele marxisme. Hulle wil dit so hê en dit ten koste van hulle eie kinders. Die prentjie lyk presies dieselfde oorsee, so vlug gaan nie help nie.
Skatimyr · 3 jaar gelede
Cobus, jy slaan die spyker op sy kop, ek kon dit nie beter gestel het nie.
Lees asseblief Rudi se kommentaar weer en weer.
As ń volk sy taal en identiteit verloor het, het hy alles verloor.